ଭିଜିଲାନସ ଜାଲରେ ବୌଦ୍ଧ ଖାଉଟି ସୁରକ୍ଷା ମଞ୍ଚର ଷ୍ଟେନୋ\t March 18th, 21:40 PM March 18th, 21:40 PM\nବୌଦ୍ଧ, ୧୮।୩ (ସ୍ବ.ପ୍ର.)- ବୌଦ୍ଧ ଖାଉଟି ସୁରକ୍ଷା ମଞ୍ଚର ଷ୍ଟେନୋ ସୋମବାର ବୌଦ୍ଧ ଭିଜିଲାନସ ବିଭାଗ ଦ୍ୱାରା ଗିରଫ ହୋଇଛନ୍ତି। ଭିଲାନସ ବିଭାଗ ପକ୍ଷରୁ ମିଳିଥିବା ସୂଚନା ଅନୁଯାୟୀ ବୌଦ୍ଧ ଜିଲାର ଜାମପାଲି ଗ୍ରାମର ସତ୍ୟ ପ୍ରଧାନ ନିଜ ଘରର ବିଦ୍ୟୁତ୍ ବିଲ ରେଗୁଲାର ପୈଠ କରୁଥିଲେ ମଧ୍ୟ ବିଦ୍ୟୁତ୍ ବିଭାଗ (ସାଉଥକୋ) ପକ୍ଷରୁ ୪୧ ହଜାର ଟଙ୍କା ଫାଇନ କରିଛନ୍ତି। ଏହି ଟଙ୍କା ବିଦ୍ୟୁତ୍ ବିଭାଗ ମନଇଛା ପକାଇବା ସହ ଏଥିରୁ ମୁକ୍ତି ପାଇବାକୁ ପ୍ରଧାନ ଖାଉଟି ସୁରକ୍ଷା ମଞ୍ଚର ଷ୍ଟେନୋ ମନ୍ମଥ ଗଡନାୟକଙ୍କୁ ଜଣାଇବା ସହ ଏକ ମାମଲା କରିବାକୁ କୁଆଡେ କହିଥିଲେ। ଏଥିପାଇଁ ତାଙ୍କୁ ୩୦୦୦ ଟଙ୍କା ଦେବାକୁ କହିଥିଲେ। ଏନେଇ ପ୍ରଧାନ ବୌଦ୍ଧ ଭିଜିଲାନସ ବିଭାଗର ଦ୍ୱାରସ୍ଥ ହୋଇଥିଲେ। ସୋମବାର ଏନେଇ ଏକ ଯୋଜନା କରାଯାଇ ପ୍ରଥମେ ପ୍ରଧାନ ୩୦୦୦ ଟଙ୍କା ଦେଇଥିଲେ। ଟଙ୍କା ନେବା ଜାଣିବା ପରେ ଭିଜିଲାନ୍ସ କର୍ମଚାରୀମାନେ ଚଢାଉ କରି ଗଡନାୟକଙ୍କ ପାଖରୁ ୩୦୦୦ ଟଙ୍କା ଜବତ କରିଥିଲେ। ଗଡନାୟକଙ୍କୁ ଗିରଫ କରିଥିବା ବେଳେ ଏନେଇ ଭିଜିଲାନସ କେସ ନଂ. ୬/୨୦୧୯ ରେ ଏକ ମାମଲା ହୋଇଥିବା ଭିଜିଲାନ୍ସ ଡିଏସପି ନାଗାର୍ଜୁନ ପ୍ରଧାନ ପ୍ରକାଶ କରିଛନ୍ତି। ଏହି ଚଢାଉରେ ଡିଏସପି ପ୍ରଧାନଙ୍କ ସମତେ ଇନସପେକ୍ଟର ପୋଲସ୍ତି ଛତ୍ରିଆ ଓ ଅନ୍ୟ କର୍ମଚାରୀ ସାମିଲ ଥିଲେ।
